זוזבה 524522

זוּזְבֶה 524522 (באנגלית: 524522 Zoozve; כינויו הזמני היה 2002VE<small><sub>68</sub></small>) הוא אסטרואיד בגודל של פחות מקילומטר וקוואזי-לוויין זמני של נוגה.<ref name=":0"></ref> זוזבה התגלה בשנת 2002, והוא העצם הראשון מסוגו שהתגלה סביב כוכב לכת במערכת השמש. נוגה וזוזבה מקיפים את השמש בערך באותו זמן. במערכת ייחוס המסתובבת עם נוגה, נראה שהוא מקיף את נוגה בכ-225 ימים, כמהלך שנת-נוגה אחת, אך בפועל הוא מקיף את השמש, ולא את נוגה, לכן אינו ירח של נוגה אלא נקרא "קוואזי-לווין" .<ref name="paper"></ref><ref name=":0" />

== גילוי, מסלול ותכונות פיזיות ==
[[השמש}} · · · · ]]
זוזבה 524522 התגלה ב-11 בנובמבר 2002 על ידי בריאן א. סקיף במצפה הכוכבים לואל, ונקרא 2002VE<small><sub>68</sub></small>, על שם שנת הגילוי וכוכב הלכת אותו הוא מלווה (Venus).<ref name=":1" /><ref name=":2"></ref> עד פברואר 2013, הוא נצפה טלסקופית 457 פעמים עם טווח נתונים של 2,947 ימים, והוא נצפה בתצפיות דופלר בחמש הזדמנויות; לכן, מסלולו ידוע היטב.<ref name=":1" /> אורכו של הציר הראשי שלו הוא , דומה מאוד לזה של נוגה, אבל האקסצנטריות שלו גדולה יחסית (0.4~), וגם נטיית המסלול שלו משמעותית (9°~).<ref name="paper" /><ref name="Barajas_et_al_2011" /> הספקטרום של זוזבה מרמז כי מדובר באסטרואיד מסוג X ומכאן שיש להניח אלבדו של כ-0.25.<ref name="Barajas_et_al_2011"></ref> גודלו מוערך ב-260 מטר.<ref name=":1" /> זמן הסיבוב העצמי שלו הוא 13.5 שעות, ולעקומת האור המוחזר ממנו יש משרעת של 0.9 יחידות בהירות, מה שמרמז על גוף מוארך מאוד, אולי זוג גופים צמודים.<ref name="Barajas_et_al_2011" /><ref></ref> מאז התגלו עוד אסטרואידים קוואזי-לוויינים במערכת השמש, בניהם מספר קוואזי-לוויינים של כדור הארץ.<ref name=":0" /><ref name=":1" />

== מצב דינמי קוואזי-לווייני ואבולוציה מסלולית ==
קיומם של לוויינים רטרוגרדיים או קוואזי-לוויינים הוצע לראשונה על ידי ג'והן ג'קסון ב-1913 אך אף לא אחד מהם התגלה במהלך תשעים השנים הבאות.<ref name=":1"></ref> זוזבה 524522 היה הקוואזי-לווין הראשון שהתגלה, בשנת 2002, אם כי לא זוהה שכזה מלכתחילה. זוזבה הוכרז כקוואזי-לוויין של נוגה על ידי צוות אסטרונומים בראשותו של Seppo Mikkola בשנת 2004, שנתיים לאחר גילויו.<ref name=":0" /><ref name="paper" /> מנקודת מבטו של צופה היפותטי בערכת ייחוס המסתובבת עם נוגה, נראה שהוא מקיף את כוכב הלכת במהלך שנה ונוסית אחת. עם זאת, הוא אינו מקיף את נוגה, אלא מקיף את השמש, כמו כל אסטרואיד אחר. מלבד היותו בעל מסלול משותף עם נוגה, אסטרואיד אטן זה גם חוצה את מסלולו של כוכב חמה ואף חוצה את מסלול כדור הארץ.<ref name=":0" /><ref name=":1" /> זוזבה מפגין תהודה מסלולית (או כמעט תהודה) עם כוכב חמה, נוגה וכדור הארץ.<ref name=":1" /> נראה שהוא היה במסלול משותף עם נוגה רק ב-7,000 השנים האחרונות, והוא צפוי להיפלט ממסלול זה בעוד כ-500 שנה.<ref name="paper" /><ref name=":1" /> במהלך תקופה זו, המרחק שלו לנוגה יישאר גדול מכ - .<ref name="paper" />

== סיכון לכדור הארץ ==
על פי המרכז לכוכבי לכת מינורים, זוזבה 524522 נכלל ברשימת האסטרואידים בעלי פוטנציאל סיכון (PHAs) מכיוון שהוא מגיע בתדירות גבוהה יחסית לקרבה של עד 0.05 יחידות אסטרונומיות מכדור הארץ. קירבה של עד 0.04 יחידות אסטרונומיות מתרחשת במחזוריות של 8 שנים בשל תהודה הקרובה ל-8:13 עם כדור הארץ.<ref name=":1" /> זוזבה התגלה במהלך ההתקרבות של 11 בנובמבר 2002. במהלך המפגש הבא, ב-7 בנובמבר 2010, מרחקו של זוזבה היה 0.035 יחידות אסטרונומיות (13.6 מרחקי ירח), בבהירות של מעט מתחת ל-15. המעבר הבא שלו בסמוך לכדור הארץ התרחש ב-4 בנובמבר 2018 בקרבה של .<ref name="jpl-close"></ref> סימולציות נומריות מצביעות על כך שהתנגשות ממשית עם כדור הארץ במהלך 10,000 השנים הבאות אינה סבירה, אם כי ישנה אפשרות לקרבה מסוכנת של כ-, מרחק המצוי בתוך ספירת היל של כדור הארץ.<ref name=":1" />

== מספור ושם ==
כוכב לכת מינורי זה קוטלג על ידי המרכז לכוכבי לכת מינורים ב-18 במאי 2019.<ref></ref>

ב-26 בינואר 2024, הפודקאסט של Radiolab שידר פרק על האסטרואיד, ובו סופר כי המגיש לטיף נאסר הבחין בו לראשונה בפוסטר של מערכת השמש של ילדו, במה שנראה כירח של נוגה המכונה "זוזבה". הסתבר שמקור השם הוא בטעות של האמן, אלכס פוסטר, ששגה בקריאת שמו הזמני של האסטרואיד "2002VE<small><sub>68</sub></small>", השמיט את המספר והחליף 2 ב-Z ו-0 ב-O.<ref name=":2" /> הבנה זו הובילה את נאסר להציע לסקיף, מגלה האסטרואיד, לקדם את השם "זוזבה".<ref></ref><ref name=":2" /> ב-5 בפברואר 2024 אושר והוכרז השם "זוזבה 524522", על ידי הגוף האחראי על שמות עצמים שמימיים קטנים, WGSBN.<ref></ref>

== קישורים חיצוניים ==

* [https://radiolab.org/podcast/zoozve Zoozve], פרק פודקאסט - Radiolab - מה 26 בינואר 2024, 43 דקות (באנגלית)
* [http://www.minorplanetcenter.org/iau/lists/Atens.html רשימת כוכבי הלכת הקטנים אטן], המרכז לכוכבי לכת מינורים (אנגלית)
* [http://www.minorplanetcenter.org/iau/lists/Dangerous.html רשימה של אסטרואידים] עם פוטנציאל סיכון (PHA) (אנגלית)
* [http://martinmobberley.co.uk/images/2002ve68_20101107_mpm.jpg תמונה שצולמה במהלך ההתקרבות של זוזבה 524522 בנובמבר 2010] ([http://martinmobberley.co.uk אתר האינטרנט של מרטין מוברלי לתמונות אסטרונומיות])
* [http://echo.jpl.nasa.gov/asteroids/2002VE68_v2/2002VE68_planning.html 2002VE<small><sub>68,</sub></small> תצפיות מכ"ם גולדסטון] (אנגלית)
* [https://academic.oup.com/mnras/article/432/2/886/1020667 מאמר שמכיל טבלה של תכונות פיזיקליות] המשווה בין זוזבה 524522 לשני אסטרואידים דומים (אנגלית)

== הערות שוליים ==

אטן
קטגוריה:גופים קרובי ארץ
קטגוריה:אסטרונומיה
קטגוריה:מערכת השמש
קטגוריה:גרמי שמיים